TEAMG รับงานที่ปรึกษาโครงการแหล่งน้ำใต้ดินเมืองดิลีในติมอร์เลสเต
TEAMG รับงานที่ปรึกษาโครงการแหล่งน้ำใต้ดินเมืองดิลีในติมอร์เลสเต
TEAMG รับงานที่ปรึกษาโครงการแหล่งน้ำใต้ดินเมืองดิลีในติมอร์เลสเต
3 ก.ย. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG แจ้งผ่านตลาดหลักทรัพย์แห่งประเทศไทย (ตลท.) ว่า บริษัทได้ลงนามเป็นที่ปรึกษาโครงการศึกษาความเหมาะสมเบื้องต้นสำหรับแหล่งน้ำใต้ดินสำหรับเมืองดิลี ประเทศติมอร์ เลสเต โดยมีระยะเวลาดำเนินการ 5 เดือน
โดยโครงการนี้มีวัตถุประสงค์เพื่อศึกษาลักษณะทางอุทกวิทยา และอุทกธรณีวิทยา รวมทั้งงานศึกษาและวิเคราะห์ด้านสิ่งแวดล้อมและด้านเศรษฐศาสตร์ เพื่อใช้ในการวางแผนการพัฒนาแหล่งน้ำใต้ดินมาใช้ในการผลิตน้ำประปาสำหรับอุปโภคและบริโภค ในพื้นที่เมืองดิลีให้มีความเหมาะสมและยั่งยืน